કાર્યકારી મૂડી અને સામાન્ય કોર્પસ ફંડની જરૂરિયાત માટે અંશતઃ ફંડ એકત્રિત કરવા માટે માટે આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૧૬૨૦૦૦૦ ઈકવીટી શેર, શેર દીઠ રૂ. ૨૬ ના મુકરર ભાવથી ઓફર કરીને ૪.૨૧ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૧.૦૩.૨૦૧૮ ના રોજ ખુલશે અને તા. ૨૩.૦૩.૨૦૧૮ના રોજ બંધ થશે. ઓછામાં ઓછી અરજી ૪૦૦૦ શેર્સ માટે અને તેના પછીના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ ઈ એસ એમ ઈ પર લીસ્ટ થશે. આ ઈસ્યુના લીડ મેનેજર નેવીજન્ટ કોર્પોરેટ એડવાઈઝર્સ લી છે જયારે રજીસ્ટ્રાર માસ સર્વિસીઝ પ્રા. લિ છે. આ ઈસ્યુ, ઈસ્યુ પછીની તેમની ભરપાઈ થયેલ મૂડીના ર૬.૯૯ ટકા હિસ્સો આપશે. પ્રમોટરો દ્વારા સંપાદિત શેરની સરેરાશ કિંમત શેર દીઠ રૂ. ૨.૮૬ છે. શરુઆતમાં ૨૦૦૫થી ભાવોભાવ શેર આપ્યા પછી, તેમણે બીજા ઈક્વીટી ઓકટોબર ૨૦૧૨માં શેર દીઠ રૂ. ૧૦૦ ના ભાવે આપેલ છે. આ ઉપરાંત તેમણે જુન, ર૦૧૭ ના રોજ ર શેર પર પ બોનસ શેર પણ આપેલ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૪.૩૮ કરોડ છે તે વધીને રૂ. ૬.૦૦ કરોડ થશે.